
SC2021 -  016070/21.09.2021
REFERAT DE APROBARE  A PROIECTULUI  DE  HOTĂRÂRE
privind constituirea  unei comisii de analiză  privind modalitatea  de reglementare a bunurilor imobile proprietatea publică a Municipiului Timișoara care sunt de natura domeniului public al Județului Timiș,  respectiv  a bunurilor imobile proprietatea publică a Consiliului Județean Timiș care sunt de natura domeniului public al Municipiului Timișoara.

1. Descrierea situaţiei actuale:
	Consiliul Județean Timiș prin  adresele cu nr. SC2021-16070/08.06.2021, SC2021-025327/09.09.2021 a solicitat instituției noastre efectuarea tuturor diligențelor pentru clarificarea situațiilor juridice aferente imobilelor: Bastionul Theresia, Aerodromul Cioca, Școala PP Neveanu imobilul din str. Nemoianu nr.1.
	 Imobilele care sunt obiectul solicitării fac parte din Bastionul Theresia, înscrise în CF 415363 cu nr. top. 463/1, suprafața de 207 mp, str. Popa Șapcă nr.4, CF 452008 cu nr. top. 468 și suprafața de 215 mp, CF 415366 cu top. 462 și suprafața de 796 mp, CF 410954 cu top. 456 și suprafața de 724 mp, Aerodromul Cioca, Școala PP Neveanu situată în str. Titu Maiorescu nr.4 și imobilul din str. Nemoianu nr.1, înscris în CF 404739 Timișoara.
2. Schimbări preconizate și rezultate așteptate: 
Scopul prezentului proiect de hotărâre este  constituirea  unei comisii de analiză privind modalitatea  de reglementare a bunurilor imobile proprietatea publică a Municipiului Timișoara care sunt de natura domeniului public al Județului Timiș,  respectiv  a bunurilor imobile proprietatea publică a Consiliului Județean Timiș care sunt de natura domeniului public al Municipiului Timișoara. Imobilele  mai sus menționate sunt de utilitate publică și reprezintă un interes patrimonial atât pentru Consiliul Județean Timiș cât și pentru Primăria Municipiului Timișoara. Prin promovarea acestui proiect de hotărâre se urmărește clarificarea situațiilor juridice apărute de-a lungul timpului și valorificarea imobilelor anterior menționate  conform destinațiilor din CF dar și a obligațiilor ce ne revin conform legislației.  
3. Alte informații:
	A fost emisă Hotărârea Consiliului Județean Timiș nr. 84/31.03.2021 privind constituirea Comisiei mixte de negociere a modalității de preluare a unor bunuri în domeniul public sau privat al Județului Timiș, prin care  s-a aprobat constituirea și atribuțiile comisiei respective.
4. Concluzii:
Având în vedere cele menţionate mai sus, considerăm necesară și oportună constituirea  unei comisii de analiză privind modalitatea  de reglementare a bunurilor imobile proprietatea publică a Municipiului Timișoara care sunt de natura domeniului public al Județului Timiș,  respectiv  a bunurilor imobile proprietatea publică a Consiliului Județean Timiș care sunt de natura domeniului public al Municipiului Timișoara. 

